《疏懒一首》
宋代·苏籀

省寺周行占姓名，老耽摄养道几成。
生缘琐悄同瓮算，居处閒静惟瓶笙。
求己洗心祛习气，知非穷理勇移更。
鸿生彦士乖游好，道秩禅流谐此情。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。